Arriba la Cantada d'havaneres i cançons de taverna de Platja d'Aro • Ràdio Capital de l'Empordà
CulturaNotíciesCastell - Platja d'AroCultura popularMúsica
La Cantada d’Havaneres i Cançons de Taverna de Platja d’Aro arriba el proper dissabte 13 de juliol (22.30 h) a la seva 37a edició. Manté el seu escenari a la Platja Gran (Cavall Bernat), i té com a protagonistes Son de l’Havana, Susanna del Saz i Fonso Castillo i Port-Bo.
L’entrada és gratuïta. Es repeteix la fórmula d’actuació dels grups, que pugen a l’escenari dues vegades, cantant quatre peces en cada part. El punt final és l’actuació conjunta de les tres formacions per interpretar els clàssics populars La Bella Lola i El Meu Avi. Com a complement, a l’extrem nord del Passeig Marítim, a tocar de la zona de l’actuació, s’hi celebra el 13è Mercat d’Estiu (19-0.30 h) amb diverses parades de productes alimentaris i d’artesania.
Al llarg de l’estiu es fan set cantades més, en format de proximitat, a diversos punts del municipi amb Barca de Mitjana (dissabte 6 de juliol · Castell d’Aro), Els Pescadors de L’Escala (dissabte 14 de juliol · S’Agaró), Boira (dissabte 3 d’agost · Castell d’Aro), L’Empordanet (dissabte 10 d’agost · S’Agaró), Els Cremats (dijous 15 d’agost · Festa Major de Platja d’Aro), Barca de Mitjana (dissabte 24 d’agost · Urbanització Dalmau, Platja d’Aro) i Neus Mar (divendres 6 de setembre · Festa Major de Castell d’Aro).
Article anteriorPresentació del nou equip de govern de Santa Cristina al personal municipal
Article següentConvoquen el 24è Concurs d’Arts Plàstiques de Begur